HU
C 344/104
Az Európai Unió Hivatalos Lapja
2023.9.29.
Az újonnan közzétett adatok (34) azt mutatják, hogy az új unikornisok száma az EU-ban 2023 első negyedévében viszonylag alacsony (mindössze négy) volt, szemben a 2021-es és 2022-es megfelelő időszak körülbelül 20-as (egészen pontosan 22, illetve 20) adatával.
2020 I. negyedévében négy új unikornis jött létre.
Úgy tűnik tehát, hogy az unikornisok „születési aránya” az EU-ban a Covid előtti szintre csökkent.
Az EU még a közelmúltbeli növekvő trend ellenére is elmarad más régióktól, például az Egyesült Államoktól, Kínától és az Egyesült Királyságtól, ahol a legtöbb unikornis koncentrálódik, vagy azért, mert ott alapították őket, vagy mert a megalapításukat követően odaköltöztek (35).
Az erős és támogató rendszerek létrehozása és az uniós egységes piacban rejlő lehetőségek teljes körű kiaknázása fontos tényező az unikornisok számának növelése vagy a világ különböző pontjairól való odavonzása szempontjából.
A kiindulási megvalósítási pálya az unikornisok 2008–2022-es időszakra vonatkozó historikus adatain alapul.
Ebben az esetben a választott függvényforma exponenciális, és jól illeszkedik a historikus adatokhoz (15. ábra).
A trendek közelmúltbeli/jelenlegi instabilitása miatt nem jeleníthető meg a digitális évtized megvalósítási pályája.
15.
ábra
Unikornisok száma az EU-ban.
Historikus adatok és kiindulási megvalósítási pálya
3.2.10.
A közszolgáltatások digitalizálása Cél: a közszolgáltatások digitalizálása, amely folyamat során a kulcsfontosságú közszolgáltatásokat 100 %ban online nyújtják, és adott esetben az uniós polgárok és vállalkozások online kapcsolatba léphetnek a közigazgatási szervekkel.
A KPI meghatározása: –
Polgárok: kulcsfontosságú közszolgáltatások online nyújtása a polgárok számára a jelentős életesemények tekintetében teljes mértékben online elvégezhető adminisztratív lépések arányában mérve.
A következő életeseményeket kell figyelembe venni: költözés, szállítás, kis értékű követelések eljárásának megindítása, család, szakmai előmenetel, tanulmányok, egészség.
–
Vállalkozások: kulcsfontosságú közszolgáltatások online nyújtása a vállalkozások számára a vállalkozá­ sindításhoz és a rendszeres üzleti tevékenységek végzéséhez szükséges, online elvégezhető adminisztratív lépések arányában mérve.
(34) Dealroom (https://tinyurl.com/EU-unicorns-Q1-2023).
(35) Dealroom (https://tinyurl.com/unicorns-totals-non-EU).